open-index/open-wikipedia-markdown huggingface dataset:
Vėžys atsiskyrėlis

**Vėžys atsiskyrėlis** (*Pagurus bernhardus*) - dešimtkojų vėžių būriui priklausantis jūrinis vėžiagyvis. Gyvena Europos pakrantėse. Vėžio lervos - mėgstamas žuvų maistas, todėl brandaus amžiaus sulaukia labai mažai individų.

## Gyvenimo būdas
Suaugęs vėžys atsiskyrėlis visą gyvenimą praleidžia pilvakojų moliuskų kriauklėje. Pamatęs priešą, vėžys visas sulenda į savo „namą“ ir uždengia jo angą žnyplėmis. Taip jis apsaugo savo kietos dangos neturintį pilvelį.

Užauga maždaug 12 cm ilgio. Maži vėžiukai dažniausiai slepiasi po akmenimis ir plyšiuose, kol randa patikimesnį būstą. Augdamas vėžys priverstas ieškotis didesnės kriauklės.

Vežys atsiskyrėlis, kaip jau sako jo pavadinimas, yra vienišius, tačiau kartais keli individai susitinka prie maisto šaltinio. Maistas gali būti įvairus, nes šie padarai yra visaėdžiai.

## Dauginimasis
Gali daugintis ištisus metus. Patelė padeda iki 15 000 kiaušinėlių, kuriuos ji prilipina prie pilvelio ir specialiomis galūnėmis - pleopodais - nukreipia į juos deguonies prisotintą vandenį. Po 7-10 dienų išsirita lervos, kurios, iki tapdamos jaunais individais, neriasi 4 kartus. Subręsta maždaug 18 mėnesių amžiaus.
Kriminalistikos technika

**Kriminalistikos technika** – kriminalistikos šaka, techninių priemonių ir būdų, naudojamų įrodymams surasti, įtvirtinti, paimti ir ištirti teorija bei praktika.

## Šakos

* Kriminalistinė balistika (ginklų klasifikavimo, tyrimo teorija).
* Kriminalistinė dokumentotyra ir kriminalistinė raštotyra.
* Kriminalistinė habitoskopija.
* Kriminalistinė registracija.
* Kriminalstinė trasologija (mokslas klasifikavimo, tyrimo teorija).
* Kriminalistinė odorologija (kvapų fiksavimo, tyrimo teorija).
* Kriminalistinė fonoskopija (garsų fiksavimo, tyrimo teorija).
* Kriminalistinė mikrologija.
* Kriminalistinis vaizdo fiksavimas.
Paprastoji raištinė gyvatė

**Paprastoji raištinė gyvatė** (*Thamnophis sirtalis*) – žaltinių (*Colubridae*) šeimos roplys.

Kūnas 55-75 cm ilgio, patinas trumpesnis už patelę. Lytiškai subręsta po 2-3 metų. Poruojasi pavasarį. Jauniklių kiekis 12-60. Inkubacinis laikotarpis 3 mėnesiai. 

Šios gyvatės mėgsta draugiją; poravimosi ir žiemos miego metu jos laikosi didelėmis grupėmis.

Minta varlėmis, rupūžėmis, žuvimis, salamandromis, smulkiais žinduoliais, paukščiais, dvėsena. Gyvenimo trukmė – iki 12 metų. 

## Paplitimas
Sutinkamos nuo Kanados per visą JAV teritoriją iki Meksikos, nuo Ramiojo vandenyno iki Atlanto vandenyno.
Daugpilio apskritis

**Daugpilio apskritis** (, nuo 1893 m. ; ) – buvęs administracinis-teritorinis vienetas Vitebsko gubernijoje ir Latvijos Latgaloje. Plotas 4790,6 km².

## Istorija

Įkurta 1773 m. Rusijos imperijos Pskovo gubernijoje. Nuo 1802 m. priklausė Vitebsko gubernijai.

XX a. tarpukariu apskrityje buvo 4 miestai ir 22 valsčiai. Ji ribojosi su Jekabpilio apskritimi, Ilūkstės apskritimi, Maduonos apskritimi ir Rėzeknės apskritimi, taip pat su Lenkija ir Rusija. Stambesni miestai ir gyvenvietės: Daugpilis, Preiliai, Kraslava, Krustpilis, Dagda, Agluona ir Lyvanai.

## Suskirstymas

1913 m. apskrityje buvo 16 valsčių.

## Šaltiniai

## Nuorodos
* Radzima.net:
** Apskrities informacija
** Apskrities valsčiai
Rupa-Rupa

**Rupa-Rupa** () arba **aukštosios džiunglės** (*selva alta*) – viena iš 8 Peru gamtinių sričių. Apima rytinius Andų šlaitus, besileidžiančius į Amazoniją. Rupa-Rupa regionas yra 400-1000 m aukštyje.

Budingos karštos vasaros iš šiltos žiemos (15 °C), didelis kritulių kiekis. Kalnus raižo siauri gilūs upių slėniai. Augalija – tropinės džiunglės. Tipiškas Rupa-Rupa gyvūnas – jaguaras. Taip pat yra lyguminių tapyrų, pekarių ir kitų džiunglių gyvūnų.
Pierre Clastres

**Pierre Clastres** (1934 m. – 1977 m. liepos 29 d.) – prancūzų antropologas ir etnografas, labiausiai žinomas savo tyrinėjimais, atliktais gyvenimo Guayaki gentyje Paragvajuje metu, ir teorija apie valstybių nesukūrusias visuomenes.

Savo žinomiausiame darbe „Visuomenė prieš valstybę“ (*La Société contre l'État*, 1974 m.), Clastres kritikuoja tiek evoliucionistų idėją apie valstybinę santvarką, laikomą visuomenės vystymosi neišvengiamu ir galutiniu rezultatu, tiek ir Rousseau mintis apie žmogaus prigimties pozityvumą.

## Bibliografija

* *Chronique des indiens Guayaki, [[1972]] m.
* *La Société contre l’État, 1974 m.
* *Le Grand Parler. Mythes et chants sacrés des Indiens Guaraní, 1974 m.
* *Les marxistes et leur anthropologie, 1978 m.
* *Recherches d’anthropologie politique, [[1980]] m.
* *Archéologie de la violence. La guerre dans les sociétés primitives.
Valensija (Venesuela)

**Valensija** () – miestas Venesuelos šiaurėje, *Carabobo* valstijos sostinė. 1,39 mln. gyventojų (2005), įvairių tautybių. Miestą supa pakrantės kalnai (*Cordillera de la Costa*), rytuose – Valensijos ežeras. Išvystyta naftos, celiuliozės, popieriaus, odos, avalynės, tekstilės pramonė. Yra universitetas, teatras, istorijos ir antropologijos muziejus, parkai.

## Istorija

Miestas įkurtas 1555 m. kaip *Nuestra Señora de la Asunción de Nueva Valencia del Rey*. 1677 m. užpuolė prancūzų piratai. 

XIX a. miestą aplankė vokiečių mokslininkas Aleksandras Humboltas.

## Sportas
* Carabobo FC – futbolo klubas; rungtyniavo aukščiausioje šalies lygoje.
* *Misael Delgado* vardo stadionas, talpinantis 12 000 žiūrovų.

## Išnašos
Windows Server 2003

**Windows Server 2003** – serverių operacinė sistema sukurta Microsoft kompanijos. Pirma kartą pristatyta 2003 m. kovo 28 d. kaip *Windows 2000 Server* „įpėdinė“ ir turėjo tapti Microsoft kompanijos Windows Server System linijos kertinis akmuo skirtas verslo serveriams.

Anot Microsoft, Windows Server 2003 yra labiau konfigūruojama ir vykdo daugiau veiksmų nei jos pirmtakė Windows 2000.

## Šaltiniai



http://www.microsoft.com/presspass/press/2006/apr06/04-04SNWPR.mspx

## Nuorodos
* Microsoft's Windows Server 2003 oficiali svetainė
Suni

**Suni** () arba **Chalka** () – vienas iš 8 Peru gamtinių regionų. Apima Andų kalnų šlaitus 3500-4100 m aukštyje.

Vyrauja drėgni iš šalti orai. Didieli dienos ir nakties temperatūrų skirtumai. Daug ledynų suformuotų slėnių. Būdinga paramų augalija. Auga šeivamedžiai, *cantua buxifolia*, nertinių šeimos augalai, balandos, lubinai ir kt.

Suni srityje gyvena laukinės jūrų kiaulytės.
Golvėjaus Nacionalinis Airijos universitetas

**Golvėjaus Nacionalinis Airijos universitetas** ( ar *OÉ, Gaillimh*) – Airijos universitetas. Veiklos pradžią gali skaičiuoti nuo 1845 metų, kai veikė, kaip *Golvėjaus Karalienės kolegija*, o pastaruoju metu buvo pervadintas į *Nacionalinį Airijos universitetą*. Universitetas yra įsikūręs šalia Airijos Golvėjaus miesto centro, greta Koribo upės.

## Istorija
Kolegijoje pradėta mokyti buvo 1849 m. Tada kolegija vadinosi *Karalienės kolegija* ir joje dirbo 37 profesoriai, o studentų buvo 91. Po metų kolegija buvo pervadinta į Airijos karalienės universitetą. 1906 m. universitetą baigė Alice Perry, kuri buvo pirmoji moteris, baigusi universitetą ir, kaip manoma, pirmoji pasaulyje baigusi inžinerijos studijas universitete. 1908 m. universiteto kolegija tapo naujojo Nacionalinio Airijos universiteto dalimi.

XX a. paskutiniame dešimtmetyje buvo pastatyta daug naujų pastatų bei statinių universitetui.

## Pastarieji įvykiai
Laikraštis „The Sunday Times“ šį universitetą išrinko Airijos 2002–2003 metų universitetu.

Universitete veikia septyni fakultetai: menų, keltų studijų, komercijos, inžinerijos, teisės, tiksliųjų mokslų ir medicinos bei sveikatos studijų. Universiteto kolektyvas priklauso SIPTU profesinei sąjungai.

2006 metais į universitetą įstojo įžymus JAV aktorius Martin Sheen.

## Nuorodos
* Nacionalinio Airijos universiteto Golvėjuje oficiali svetainė
Finiksas

**Finiksas** () – miestas JAV pietvakariuose, Arizonos valstijos sostinė. 1,44 mln. gyventojų (2010 m.). Tarptautinis oro uostas. Tai didelis mokslo pramonės centras, gaminamos aviacijos prietaisai ir mašinos, raketos, išvystyta radioelektronikos, chemijos, maisto pramonė. Yra universitetas.

## Sportas
* Finikso „Suns“ (krepšinis)
* Arizonos „Coyotes“ (ledo ritulys)
* Arizonos „Cardinals“ (Amerikietiškasis futbolas)
* Arizonos „Diamondbacks“ (beisbolas)
Dalasas

**Dalasas** () – miestas JAV, Teksaso valstijoje. 1,97 mln. gyventojų (2010). Svarbiausias pietinės JAV dalies ekonomikos, prekybos ir finansų centras. Yra tarptautinis oro uostas. Išvystyta radijo, elektronikos, aviacijos ir kosmoso pramonė, įranga naftos ir dujų pramonei, taip pat maisto, siuvimo, poligrafijos, popieriaus, chemijos pramonė.

Mieste daug muziejų, teatrų, yra universitetai.

## Istorija

1839 m. John Neely Brian aplankė dabartinę miesto vietą, ieškodamas geriausios vietos mainų postui. Vis dėlto jam teko grįžti į Arkanzasą, o tuo metu buvo pasirašyta indėnų iškėlimo sutartis. 1841 m. grįžęs jis neberado indėnų, su kuriais galėtų vykdyti mainus, todėl nusprendė įkurti bendruomenę. Jis pakvietė gyventojus iš Birds forto. 1845 m. buvo surengti prisijungimo prie Teksaso valstijos rinkimai. 1846 m. kovo 30 d. buvo įkurta Dalaso apygarda. 1856 m. suteiktas miesto statusas. 1890 m. Dalaso miestas prisijungė Rytų Dalasą.

Dalase buvo nužudytas JAV prezidentas Džonas Kenedis (1917–1963).

## Sportas

Mieste 1994 m. vyko XV pasaulio futbolo čempionatas. Sporto klubai:
* Dalaso „Mavericks“ (krepšinis)
* Dalaso „Stars“ (ledo ritulys)
Jungaso kelias

**Jungaso kelias** (), **Mirties kelias** (*El Camino de la Muerte*) – 61 km ilgio kelias Bolivijoje, *[[Los Yungas]]* regione, jungiantis šalies sostinę La Pasą ir Koroiko miestelį. Kelias garsėja savo pavojingumu ir dažnai vadinamas pavojingiausiu pasaulio keliu. Kasmet šiame kelyje žūdavo 200-300 keliautojų. Kelio pakraščiai nužymėti kryžiais, žymi žūties vietas. 1983 m. liepos 24 d. autobusui nuriedėjus į bedugnę žuvo daugiau nei 100 žmonių.

Kelias nutiestas 1930 m. Čiako karo metu paragvajiečių kalinių. Tai viena iš arterijų, jungiančių La Pasą su Amazonija. Kelio vyraujantis plotis 3,2 m, skardžių aukštis siekia 600 m.  

Kelio pavojingumą ir didelį avarijų skaičių lemia keletas priežasčių:
* Jungaso kelias driekiasi kalnuotomis vietovėmis, didelę dalį glaudžiasi tarp 90° statumo uolos ir gilaus upės slėnio. Kelyje daug labai pavojingų posūkių ir nuokalnių.
* Jungaso regione dažnai smarkiai lyja ir labai dažnai laikosi labai tirštas rūkas (*baritú*), dėl to labai pablogėja matomumas ir kelio būklė
* Kelias yra labai siauras (juo sunkiai prasilenkia du sunkvežimiai), be to nėra apsauginių atitvarų, todėl automobiliui išsukus iš kelio tragiška nelaimė neišvengiama
* Kelio danga neasfaltuota, todėl po dažnų liūčių jis pavirsta slidžia purvyne
* Bolivijos automobilių parkas labai senas ir netvarkingas, todėl automobilis neretai pakliūna į avariją dėl techninių gedimų.

Viena iš svarbiausių kelio taisyklių, leidžiančių išvengti tragiškų nelaimių, leidžiantis nuokalne niekad nevažiuoti dešine kelio puse, o judėti palei išorinį kelio kraštą, kad nuokalne važiuojančio automobilio vairuotojas spėtų pastebėti kylantį automobilį. 

Nepaisant savo pavojingumo, Jungaso kelias yra turistų mėgiamas objektas. Ypač populiaru leistis keliu žemyn su kalnų dviračiu, tačiau kadangi automobilių eismas keliu tebevyksta, pasitaiko skaudžių eismo įvykių.

2006 m. baigtas statyti alternatyvus, saugus kelias į Koroiką. 

## Nuorodos
* Nuotraukų galerija 

### Šaltiniai
Dainius Šalenga

**Dainius Šalenga** (g. 1977 m. balandžio 15 d. Varėnoje) – buvęs Lietuvos krepšininkas, krepšinio treneris.

## Karjera
Profesionalo karjerą D. Šalenga pradėjo 1997 m. Vilniaus „Farmeka“ komandoje, kuri žaidė LKAL lygoje. Praleidęs joje vieną sezoną krepšininkas perėjo į Vilniaus „Sakalų“ klubą. Jame krepšininkas buvo vienas lyderių, tad „Sakaluose“ išžaidęs vos pustrečio sezono D. Šalenga perėjo į Kauno „Žalgirį“, kuriame taip pat žaidė ganėtinai naudingai. 2005 m. nusprendė palikti Lietuvą ir perėjo į Ispanijos aukščiausiosios lygos – Žeronos „Akasvayu“ klubą, jame praleidęs du sezonus, 2007 m. birželio 14 d. nusprendė grįžti į Lietuvą ir pasirašė dvejų metų sutartį su „Žalgirio“ ekipa.

2011 m. sausio 18 d. D. Šalengos kontraktas buvo nutrauktas, kadangi buvo pradėtas tyrimas dėl stimulianto metilheksanamino pėdsakų jo organizme. 2011 m. vasario 18 d. buvo diskvalifikuotas pusei metų dėl draudžiamų medžiagų vartojimo. 2011 m. rugsėjo 1 d. pasirašė vienerių metų sutartį su Prienų „Rūdupio“ komanda. 2011–2012 sezoną Šalenga startavo Prienų „Rūdupio“ gretose, vėliau sugrįžo į „Žalgirio“ ekipą.

2012 m. rugpjūčio pradžioje pasirašė vienerių metų kontraktą su Kijevo „Budivelnik“ klubu.

2015 m. lapkričio viduryje sugrįžo į Prienų-Birštono „Rūdupis“ klubą.

2003 m. buvo pakviestas į Lietuvos nacionalinę rinktinę su kuria tapo Europos čempionu. 2004 m. vasarą D. Šalenga su rinktine dalyvavo Atėnų Olimpiadoje, kurioje Lietuvos komanda užėmė ketvirtąją vietą. 2005 m. vasarą krepšininkas taip pat atvyko į rintkinės treniruočių stovyklą, tačiau prieš pat čempionatą gavo traumą ir ginti Europos čempiono titulo neišvyko. Nuo tada D. Šalenga į Lietuvos rinktinės stovyklas nebėra kviečiamas.

## Pasiekimai
* 2001, 2003, 2004, 2005, 2008,  2012 m. LKL čempionas
* 2002, 2009, 2010 m. LKL vicečempionas
* 2005, 2008, 2011 m. BBL čempionas
* 2003 m. Europos čempionas
* 2002 m. LKL Dėjimo į krepšį konkurso nugalėtojas
* 2007 m. FIBA Europos taurės laimėtojas
* 2014 , 2015 m. Ukrainos lygos čempionas

## Šaltiniai
Marcel Proust

**Marselis Prustas** (, 1871 m. liepos 10 d. Paryžiuje – 1922 lapkričio 18 d. Paryžiuje) – prancūzų intelektualas, rašytojas, eseistas, kritikas. Žymiausias kūrinys – septynių dalių epopėja „Prarasto laiko beieškant“ ().

## Biografija

### Ankstyvasis gyvenimas
Daugelį savo gyvenimo metų Marselis Prustas praleido Paryžiuje. Vaikystėje atostogų metu dažnai važiuodavo pas gimines į Iljerą netoli Šatro. Šiandien šios vietovės pavadinime atsirado antras žodis – *Kombrė*, t. y. papildytas pavadinimu, kurį Marselis Prustas paminėjo viename savo veikalų. Marselis Prustas niekada nepasižymėjo stipria sveikata, nuo dešimties metų sirgo astma ir mokyklą lankė nereguliariai. Po mokyklos ir vienerių metų karinės tarnybos Sorbonoje pradėjo studijuoti teisę ir kartu klausėsi filosofo Anri Bergsono paskaitų. Būdamas dvidešimties, žurnaluose „Le Banquet“ ir „Revue Blanche“ išspausdino nemažai prozos kūrinių. Dar būdamas jaunas, Marselis Prustas bendravo su aristokratija ir stambiąja buržuazija, o audringą visuomeninį gyvenimą Paryžiuje dažnai keisdavo poilsis Normandijos pakrantėje. Prustas buvo homoseksualus.

### Kūryba
1896 m. pasirodė jo pirmoji knyga „Malonumai ir dienos“. Knygoje greta pasakojimų, eilėraščių ir prozos kūrinių buvo keturi muzikiniai kūriniai fortepijonui, kuriuos parašė jo draugas kompozitorius Reinaldas Hanas, bei daugybė akvarelininkės tapytų Madlenos Lemer iliustracijų. Marselis Prustas dažnai lankydavosi pastarosios salone, kur susipažino su daugeliu menininkų. Vėliau Prustas pradėjo aštuonerius metus trukusį darbą – rašė 1000 puslapių romaną, kuris tuo metu liko nežinomas. Knyga pasirodė tik praėjus 30 metų po autoriaus mirties („Žanas Santėjus“). 1905 m. mirė Prusto motina. Po metų jis persikėlė į mirusio dėdės butą Hausmano bulvare ir visiškai pasitraukė iš visuomeninio gyvenimo. Savo darbo kambarį nuo išorinio triukšmo izoliavo kamštinėmis plokštėmis ir pasinėrė į 7 romanų ciklo „Prarasto laiko beieškant“ rašymą, tapusį vieninteliu jo gyvenimo tikslu.

Ciklą sudarė: „Svano pusėje“ (1913 m.), „Žydinčių merginų šešėlyje“ (1918 m.), „Germantų pusė“ (1920–1921 m.), „Sodoma ir Gomora“ (1921–1923 m.), „Kalinė“ (1923 m.), „Dingusi Albertina“ (1925 m.) ir „Atrastas laikas“ (1927 m.).

M. Prustas mirė Paryžiuje, 1922 m. lapkričio 18 d., susirgęs bronchitu.

## Šaltiniai
Salfordo universitetas

**Salfordo universitetas** () - aukštoji mokykla Salforde, Mančesterio metropolyje, Anglijoje. Universitete mokosi apie 19 000 studentų, o jo pastatai išsidėstę prie Irwell upės krantų, maždaug už 2,5 km nuo Mančesterio miesto centro.

Universitetas yra itin populiarus tarp studentų iš užsienio. Universitete mokosi apie 3 000 užsieniečių, daugiausiai iš Kinijos, Pakistano, Kipro, Graikijos, Nigerijos ir Malaizijos. Universiteto atstovybė veikia Kinijoje, Čengdu mieste.

## Istorija
Salfordo universitetas susiformavo po sudėtingos susijungimų ir atsiskyrimų istorijos. 1896 metais Salfordo darbininkų kolegija susijungė su Pendletono mechanikos institutu ir suformavo Safordo technikos institutą, kuris greitai tapo Karališkuoju technikos institutu. Amžių sandūroje Safordo pramonėje dominavo mechanikos inžinerija, chemijos, tekstilės pramonė ir statyba, o tai lėmė ir instituto dėstomų dalykų pobūdį.

Po skilimo 1958 m. viena iš dalių (Karališkoji pažangiosios technologijos kolegija) 1967 m. tapo Salfordo universitetu. Atskilusi dalis prie Salfordo universiteto vėl prisijungė 1996 m.

## Fakultetai ir mokyklos
Salfordo universitete veikia keturi fakultetai, sudaryti iš 12 mokyklų:
;Menų, žiniasklaidos ir socialinių mokslų fakultetas
* Menų ir dizaino mokykla
* Anglų kalbos, sociologijos, politologijos ir šiuolaikinės istorijos mokykla
* Kalbų mokykla
* Žiniasklaidos, muzikos ir įgyvendinimo mokykla

;Verslo, teisės ir urbanistinės aplinkos fakultetas
* Urbanistinės aplinkos mokykla
* Salfordo verslo mokykla
* Salfordo teisės mokykla

;Sveikatos ir socialinės apsaugos fakultetas
* Visuomenės, sveikatos mokslų ir socialinės rūpybos mokykla
* Sveikatos apsaugos profesijų mokykla
* Slaugos mokykla

;Mokslo, inžinerijos ir aplinkos fakultetas
* Kompiuterinės, tiksliųjų mokslų ir inžinerijos mokykla
* Aplinkos ir gamtos mokslų mokykla.

## Plėtra ir investicijos
2006–2007 m. į universiteto infrastruktūrą investuota 150 milijonų svarų (apie 750 mln. litų). Sparčiai renovuojamos turimos patalpos, auditorijos, laboratorijos ir kiti statiniai bei statomi nauji pastatai.

Pastatytas visiškai naujas (kainavęs 22 mln. svarų) *Mary Seacole* pastatas, skirtas Sveikatos ir socialinės rūpybos fakultetui. 5 aukštų pastate įrengtos auditorijos, kabinetai darbuotojams bei naujausiomis technologijomis aprūpinta sveikatos tyrimams skirta laboratorija.

2007 m. bus baigtas statyti naujas pastatas Salfordo teisės mokyklai (projekto kaina – 10 milijonų svarų).

## Nuorodos
* Oficiali universiteto svetainė (anglų k.)
* Salfordo studentų sąjungos svetainė 
* ''Student Direct'', studentų laikraštis 
* Salfordo universitetas: 360° turas
Ford Granada (Šiaurės Amerikos)

**Ford Granada** buvo vidutinės klasės automobilis, kurį gamino Ford. Granada kartu su savo dvyniu Mercury Monarch buvo pristatyti 1975 metais ir buvo skirti Šiaurės Amerikos rinkai. Automobiliai turėjo pakeisti Ford Maverick ir Mercury Comet, tačiau pasirodė prekyboje trim sezonais anksčiau. Granada ir Monarch gamyba baigėsi 1982 metais, juos pakeitė Ford LTD ir Mercury Marquis.
Bernardo Rodríguez

**Bernardo „Berni" Rodriguez** (g. 1980 m. birželio 7 d. Malagoje) – buvęs Ispanijos krepšininkas, olimpietis.

## Karjera

B. Rodriguezas visą savo karjerą rungtyniauja „Unicaja“ klube. 1997–1999 m. žaidė šios komandos dublerių ekipoje, o nuo 1999 m. žaidžia pagrindinėje klubo sudėtyje. 2011-2012 m. sezono pabaigoje paskelbė baigiantis profesionalo karjerą.

2006 m. su Ispanijos nacionaline komanda laimėjo Pasaulio čempionatą.

## Pasiekimai

* 2001 m. R. Koračo taurės laimėtojas
* 2002 m. Ispanijos vicečempionas
* 2005 m. Ispanijos Karaliaus taurės laimėtojas
* 2006 m. Ispanijos čempionas
* 1998 m. Europos jaunių čempionas
* 1999 m. Pasaulio jaunimo čempionas
* 2000 m. Europos jaunimo čempionato bronzos medalio laimėtojas
* 2001 m. Europos čempionato bronzos medalio laimėtojas
* 2003 m. Europos vicečempionas
* 2006 m. Pasaulio čempionas

## Šaltiniai
Amazonės departamentas (Peru)

**Amazonės departamentas** (isp. *Departamento de Amazonas*, keč. *Amarumayu suyu*) – departamentas šiaurinėje Peru. Šiaurėje ribojasi su Ekvadoru, vakaruose – su Kachamarkos regionu, pietuose – su La Libertado, rytuose – su Loreto ir San Martino regionais. Administracinis centras – Čačapojasas.

## Geografija
Didžiąją regiono dalį užima Andų kalnų šlaitai (Kondoro Kordiljera), padengti drėgnaisiais tropikų miškais. Miškai užima net 72,93 % regiono teritorijos, tu tarpu kalnuotos vietovės tik 27,07 %. Kalnus raižo platūs upių slėniai: Maranjono slėnis, Utkubambos slėnis. Amazonės regione yra žemiausia Andų kalnų perėja (*Paso de Porculla*, 2144 m), jungianti pakrantę su Amazonijos sritimi. Klimatas šiltas, su ryškiu sausuoju ir drėgnuoju laikotarpiais. Svarbiausios upės: Maranjonas, Činčipė, Utkubamba, Imasa. Regione yra 3 pagal aukštį pasaulyje Goktos krioklys.

## Ekonomika
Amazonės regiono ekonomika paremta žemdirbyste ir gyvulininkyste. Svarbiausia auginama kultūra – ryžiai. Taip pat auginamos bulvės, kukurūzai, kviečiai, juka, kava, koka, miežiai, bananai, citrusai. Žvejyba, miškininkystė, turizmas. Yra ŠE ir HE (Čačapojase).

## Administracinis skirstymas
Amazonės departamentas padalintas į 7 provincijas (skliaustuose – adm. centras):
* Bagva (Bagva)
* Bongara (Chumbilija)
* Čačapojasas (Čačapojasas)
* Kondorkanki (Santa Marija de Njeva)
* Luja (Lamudas)
* Rodriges de Mendosa (Mendosa)
* Utkubamba (Bagva Grandė)

## Nuorodos
* Oficiali svetainė
Carlos Jiménez

**Karlosas Chimenesas** (; g. 1976 m. vasario 10 d. Madride) – buvęs Ispanijos krepšininkas, treneris. Buvęs Ispanijos nacionalinės vyrų krepšinio rinktinės kapitonas.

## Karjera
Karlos Chimenezas profesionalo karjerą pradėjo 1994 m. Tais metais jis tapo Madrido „Estudiantes“ klubo nariu ir šioje ekipoje žaidė iki pat 2006 m., kuomet perėjo į „Unicaja“ klubą. 2011 m. birželio viduryje kontraktas su žaidėju nebuvo pratęstas.

2011 m. rugpjūčio pradžioje pasirašė vienerių metų sutartį su Madrido „Estudiantes“ klubu. 2012 m. rugsėjo 17 d. pasirašė mėnesio trukmės sutartį, su galimybe ją pratęsti dar vienam mėnesiui su Malagos "Unicaja" klubu. 2012 m. gruodžio 17 d. paskelbė karjeros pabaigą ir tapo Jasmino Repešos asistentu.

2006 m. su Ispanijos rinktine tapo Pasaulio čempionu.

## Pasiekimai

* 1994 m. Europos jaunimo čempionato bronos medalio laimėtojas
* 1999 m. R. Koračo taurės vicečempionas
* 2000 m. Ispanijos Karaliaus taurės laimėtojas
* 2001 m. Europos čempionato bronzos medalio laimėtojas
* 2001, 2003 m. Ispanijos lygos Visų Žvaigždžių rungtynių dalyvis
* 2003 m. Europos vicečempionas
* 2004 m. Ispanijos vicečempionas
* 2006 m. Pasaulio čempionas
* 2008 m. olimpinių žaidynių vicečempionas

## Šaltiniai
Jack London

**Jack London** (**Džekas Londonas**, tikrasis vardas **John Griffith Chaney**, 1876 m. sausio 12 d. San Franciske, Kalifornijoje – 1916 m. lapkričio 22 d. Glen Ellen, Kalifornijoje) – amerikiečių rašytojas, parašęs per penkiasdešimt knygų.

## Biografija
Džekas Londonas mokėsi licėjuje, būdamas keturiolikos pradėjo dirbti anglių kasyklose, vėliau įsidarbino laive, kuris gaudė austres, medžiojo ruonius. 1896 m. mokėsi Berklio universitete, dėl lėšų stokos, studijas nutraukė. Buvo įkalintas kalėjime, paleistas, išvyko į Aliaską, ten ieškojo aukso.

1916 m. rašytojas mirė. Išvadoje rašoma, kad priežastis yra inkstų liga. Ši liga sukelia labai stiprius skausmus, todėl spėjama, kad mirtį sukėlė morfijaus perdozavimas.

## Kūryba
Parašė penkiasdešimt knygų, romanų ir trumpų apsakymų, daug straipsnių ir politinių apybraižų. Žinomiausi jo kūriniai – romanas „Martinas Idenas“, taip pat romanai „Jūrų vilkas“, „Rytas Aušta“, „Mėnulio slėnis“, apysakos „Baltoji iltis“, „Protėvių šauksmas“, „Smokas Belju“.

## Šaltiniai

## Literatūra
*
Kaulavaisis

**Kaulavaisis** – sultingasis vaisius su kietu kauliuku viduje. Yra sudarytas iš trijų sluoksnių: vidinis – kietas, vidurinis – sultingas, išorinis – sausas.

Kaulavaisiai gali būti:
* Vienasėkliai (vyšnia, slyva, abrikosas)
* Daugiasėkliai (šaltekšnis, šaltalankis)

## Galerija

Vaizdas:Plums hanging.jpg|Slyvos vaisius – vienasėklis kaulavaisis
Vaizdas:Drupe fruit diagram-lt.svg|Pjūvis pro persiką


## Nuorodos
* Vaisiai vadinami riešutais
Riešutas

**Riešutas** – stambus sausasis uždarasis vienasėklis vaisius. Apvalkalas – kietas sumedėjęs kevalas.

Riešutus augina riešutmediniai, bukiniai augalai, kai kurie – nakvišiniai.

## Riešutai maisto pramonėje ir prekyboje
Maisto pramonėje ir prekyboje naudojama buitinė riešuto samprata. Riešutais vadina sausus kietalukščius pakankami stambius vaisius ar jų dalis, sėklas.

Pagal šį požiūrį riešutais vadina:
* tikruosius riešutus - lazdyno riešutai
* kaulavaisių kauliukus - graikiniai riešutai, kokosai, pistacijos, migdolai
* vaisių sėklos - bertoletijos
* ankštis - arachiai
* plikasėklių sėklos - kedro riešutai

## Alergija
Maistui naudojami riešutai – dažnas maisto alergenų šaltinis. Reakcijos gali būti įvairios – nuo ​​lengvų simptomų iki sunkių, kuomet pasireiškia pavojinga gyvybei anafilaksija. Reakcija atsiranda dėl to, jog organizmas, reaguodamas į riešutuose esantį alergeną, išskiria histaminą.

## Šaltiniai
Kankorėžėlis

**Kankorėžėlis** – paprastasis žiedynas. Ašis sumedėjusi, žiedai bekočiai.

Kankorėžėlius užaugina alksniai.
Spazmas

**Spazmas** (mėšlungis ar traukulys) – staigus, nevalingas raumens, grupės raumenų ar tuščiavidurių organų (tokių kaip skrandis) susitraukimas, kurį kartais lydi staigus skausmo protrūkis, bet dažniau spazmai yra nemalonūs negu kenksmingi, tokie spazmai baigiasi po keleto minučių. Spazminiai priepuoliai gali pasireikšti ir dėl psichinių traumų.

Spazmų potipis yra dieglys, jį sukelia lygiųjų raumenų spazmai.

Kitais atvejais spazmas laikomas jausmų ar energijos protrūkis.
Karališkoji amazonė

**Karališkoji amazonė** (*Amazona guildingii*) – papūginių (*Psittacidae*) šeimos paukštis.

## Išvaizda
Kūnas 40-42 cm ilgio. Kakta ir priekinė galvos dalis baltos spalvos, pereinanti į geltoną.  Krūtinė ir pilvas geltonai ruda. Nugara geltonai ruda su žaliu atspalviu. Sparnų kraštelis rausvas. Sparnai tamsiai žali su žaliu ir mėlynai violetiniu atspalviu. Plasnojamosios plunksnos tamsios, prie pamato rausvai žalios. Snapas šviesus. Kojos pilkos. Rainelė oranžinė.

## Paplitimas
Paplitusi vienoje iš Pavėjinių salų – Sent Vinsente (Karibų jūra).

## Gyvenimo būdas
Gyvena drėgnuose tropiniuose miškuose iki 700-1000 m virš jūros lygio. Minta vaisiais, riešutais, žiedais ir sėklomis.

Lizdą suka nuo kovo-balandžio mėn. iki rugpūčio vidurio. Lizdą įsirengia stambių medžių uoksuose, 12-15 m aukštyje. Patelė deda 1-3 kiaušinius.

Rūšiai gresia išnykimas. Pagrindinės priežastys – paukščių gaudymas pardavimui, gyvenamosios aplinkos naikinimas. XX a. gamtoje liko apie 500 individų.

Įrašyta į Tarptautinę raudonąją knygą.
Skėtis (žiedynas)

**Skėtis** – žiedynas, kurio žiedynkočio viršūnėje išauga daug ilgakočių žiedų. Koteliai dar vadinami **stipinais**. Kadangi koteliai yra vienodo ilgio, žiedai būna išsidėstę vienoje plokštumoje. Skleidžiasi pirmiausiai kraštiniai, o vėliau vidiniai žiedai.

* **Paprastasis skėtis** – žiedynkočio viršūnėje vienoje plokštumoje išauga daug ilgakočių žiedų.

Raktažolė, ugniažolė.

* **Sudėtinis skėtis** – žiedynkočio viršūnėje išauga ilgi koteliai, ant kurių yra ne žiedai, o maži skėtukai su trumpais koteliais.

Šie žiedynai būdingi salieriniams augalams.
Galvutė (žiedynas)

**Galvutė** – paprastasis žiedynas su trumpa, kartais pastorinta ašimi. Ašies viršūnėje užauga daug trumpakočių arba bekočių žiedų (dobilas).
Kubinė amazonė

**Kubinė amazonė** (*Amazona leucocephala*) – papūginių (*Psittacidae*) šeimos paukštis.

## Išvaizda
Kūnas 30-35 cm ilgio. Pagrindinė plunksnų spalva žalia su juodu apvadu. Galvos plunksnos iki viršugalvio ir aplink akis baltos. Gurklys ir dalis krūtinės rožiškai raudonos spalvos. Ausų landos plunksnos tamsiai pilkos spalvos. Ant pilvo vos matoma violetinė dėmė. Pauodegis su geltonais galais ir pavienėmis raudonomis plunksnomis. Patelių ir jaunų paukščių mėlynai rožinė spalva ne tokia ryški arba iš viso nėra. Porūšiai skiriasi nežymiai.

## Paplitimas
Paplitusi Kuboje ir gretimose salose, pvz., Bahamuose ir kt.

## Gyvenimo būdas
Apsigyvena miškuose, ypač spygliuočių. Užskrenda į vaismedžių sodus. Paukščiai nebaikštūs ir gana triukšmingi. Gyvena nedideliais pulkais (iki 30 individų). Poravimosi metu susiskirto poromis.

Veisimosi periodas – nuo kovo iki rugpjūčio mėn. Įsiruošia senų ar puvančių medžių ertmėse ar uoksuose. Dėtyje 2-5 kiaušiniai. Peri 26-28 dienas. Perėjimo metu labai atsargios. Jauniklius maitina 8 savaites.

Tai reta rūšis. Nedidelėms, salose paplitusioms populiacijoms gresia išnykimas. Svarbiausios grėsmės priežastys – miškų kirtimas, smulkių plėšrūnų įvežimas.

Įrašyta į Tarptautinė raudonąją knygą.

## Laikymas
Paukščiai gali išmokti pamėgdžioti žmogaus balsą. Dėl šios priežastis jie gaudomi, todėl gamtoje papūgų sumažėjo. Nelaisvėje dauginasi retai.
Rimantas Bagdzevičius

**Rimantas Bagdzevičius** (g. 1954 m. balandžio 13 d.) – Lietuvos aktorius.

## Biografija

1972–1976 m. studijavo Lietuvos valstybinėje konservatorijoje. 1976 m. tapo Kauno valstybinio akademinio dramos teatro aktoriumi, o nuo 1995 m. vaidina Lietuvos nacionaliniame dramos teatre. R. Bagdzevičius vaidino LNK serialuose *[[Nekviesta meilė]]* ir *[[Garbės kuopa]]*.

## Svarbesni vaidmenys

* 1997 Katinas. Jevgenijus Švarcas. Raudonkepurė. Rež. Evaldas Jaras. LNDT
* 1998 Choras. Sofoklis. Edipas karalius. Rež. Rimas Tuminas. LNDT
* 1999 Hercogas Bakingemas. William Shakespeare. Ričardas III. Rež. Rimas Tuminas. LNDT
* 2000 Komisaras. Moljeras. Šykštuolis. Rež. Irena Bučienė. LNDT
* 2000 Džonatanas. Mark Ravenhill. Keletas tikslių polaroidinių nuotraukų. Rež. Povilas Laurinkus. LNDT
* 2001 Vincė. Julius Dautartas. Paskendusi vasara. Rež. Julius Dautartas. LNDT
* 2001 Džekas. Brian Friel. Lugnazado šventės šokiai. Rež. Gytis Padegimas. LNDT
* 2003 Šarlis Bovari. Gustave Flaubert. Madam Bovari. Rež. Jonas Vaitkus. LNDT
* 2004 Baltasis metraštininkas. Giesmė apie Vorutos vilkolakį Mindaugą (pagal V. Krėvės Mindaugo mirtį bei Šarūną, Just. Marcinkevičiaus Mindaugą ir M. Zyverto Valdžią). Rež. Vytautas Grigolis. LNDT
* 2004 Afanasijus Ivanovičius Bolšincovas. Ivanas Turgenevas. Mėnuo kaime. Rež. Julius Dautartas, LNDT
* 2004 Emjas Poletas. Friedrich Shiller. Marija Stiuart. Rež. Jonas Vaitkus, LNDT
* 2005 Lembkė. Fiodoras Dostojevskis. Demonai. Nelabieji. Apsėstieji. Kipšai. Rež. Jonas Vaitkus, LNDT
* 2006 Andronikas Fabricijus Glembajus. Miroslav Krleža. Elitas (Ponai Glembajai). Rež. Ivica Buljan. LNDT
* 2007 Tėvas. Lukas Bärfuss. Seksualinės mūsų tėvų neurozės. Re. Ramunė Kudzmanaitė. LNDT

## Filmografija
* 2007 – Garbės kuopa (serialas), rež. Raimundas Banionis, LNK
* 2007 – Nekviesta meilė (serialas), rež. Alvydas Šlepikas, LNK
* 2006 – Elizabeth I, rež. Tom Hooper
* 2005 – Persona non grata, rež. Vladimiras Nachabcevas, (12 serijų)
* 2003 – Jonas Mažeikis. Lietuviškas tranzitas , rež. Evaldas Kubilius, (12 serijų)
* 2003 – Iš pelenų, rež. Joseph Sargent
* 1999 – Velnio aritmetika, rež. Donna Deitch
* 1990 – Žalčio žvilgsnis, rež. Gytis Lukšas
* 1984 - Jurgis. Sūnus paklydėlis, rež. Marijonas Giedrys
* 1984 - Jonas Gylys. Devyni nuopolio ratai, rež. Bronius Talačka, LTV
* 1981 – Amerikietiška tragedija , rež. Marijonas Giedrys, LKS
* 1981 – Petras Starkus. Raudonmedžio rojus (5 serijos, telefilmas), rež. Bronius Talačka, LTV
* 1980 – Sužeista tyla, rež. Algimantas Kundelis
* 1978 – Nesėtų rugių žydėjimas, rež. Marijonas Giedrys, LKS
* 1978 – Veidas taikinyje, (2 serijos), rež. Almantas Grikevičius.

## Nuorodos
* Lietuvos Nacionalinis Dramos Teatras apie R. Bagdzevičių
Šluotelė

**Šluotelė** – sudėtinis žiedynas, kurį sudaro ant pagrindinės ašies išsidėstę žiedai ar paprasti žiedynai - kekės (alyva), varputės (kai kurie javai), graižai (kai kurie graižažiedžiai).

Būdinga daugeliui miglinių augalų: avižai, smilgoms, lendrūnams.
Žirginys

**Žirginys** – sudėtinis žiedynas. Ant pagrindinės ašies išsidėstę kuokeliniai žiedai. Augalams žydint, ašis būna nulinkusi, todėl lengvai siūbuojant išbarstomos žiedadulkės.

Būdingas lazdynui, alksniui, beržui.
Lygusis raumuo

**Lygusis raumuo** – neruožuotas raumuo, kurio skaidulos jungiasi tarpusavyje tarplyšelinėmis jungtimis. Ląstelės yra verpstės formos. Jos centre yra lazdelės pavidalo branduolys, kurio forma gali keistis raumeniui susitraukiant. Apie branduolį yra išsidėsčiusios organelės: sarkosomos, Goldžio kompleksas, sarkoplazminis tinklas, o išilgai įvairiomis kryptimis – miofibrilės. Jos yra sudarytos iš aktino ir miozino filamentų. Atsipalaidavusioje skaiduloje miofibrilės išsidėsčiusios išilgai, o susitraukusioje – įvairiomis kryptimis. Taip pat lygiųjų raumenų atsipalaidavimo fazė yra ilgesnė už susitraukimo fazę lyginant su skersaruožiais raumenimis, kur trukmės yra vienodos.

Tarpląsteliniai tarpai lygiajame raumeniniame audinyje užpildyti kolageninėmis, elastinėmis ir retikulinėmis skaidulomis, kurios apie kiekvieną ląstelę sudaro tankų tinklą. Ląstelės audinyje () jungiasi grupėmis, jas atskiria purusis jungiamasis audinys, kuriuo eina kraujagyslės, limfagyslės ir nervai. Nervinis impulsas plinta plyšinėmis sarkolemos jungtimis, apimdamas visą ląstelių grupę. Šis raumuo randamas tuščiavidurių organų sienelėse, šlapimo pūslėje, pilvo ertmėje, gimdoje, vyrų ir moterų dauginimosi organuose, virškinimo trakte, kvėpavimo trakte, kraujagyslėse, odoje, regos organuose ir kitur. Šių audinių susitraukimai yra nevalingi, nes šį audinį inervuoja vegetacinė nervų sistema.
 
Šiam audiniui būdinga, kad raumeninės skaidulos gali hipertrofuoti (gimdos – nėštumo metu), sugeba gerai atsinaujinti, taip pat sintetinti ir sekretuoti tarpląstelinę medžiagą.

## Šaltiniai
Miulerio amazonė

**Miulerio amazonė** (*Amazona farinosa*) – papūginių (*Psittacidae*) šeimos paukštis. Tai viena iš didžiausių genties rūšių.

## Išvaizda
Kūnas 38-42 cm ilgio. Pagrindinė spalva žalia su pilku atspalviu, todėl papūga atrodo lyg apiberta miltais. Užpakalinės dalies plunksnos su plačiu pilkai violetiniu apvadu. Galvos priekinėje dalyje yra geltona dėmė (kai kurių individų ji neryški arba iš viso nėra). Sparnų sulenkimas raudonai geltonas ar raudonai violetinis. Plasnojamosios plunksnos galuose violetiškai baltos. Aplink akis esantis žiedas baltos spalvos. Snapas pilkas. Rainelė raudona ar ruda. Kojos pilkos.

## Paplitimas
Paplitusi nuo pietų Meksikos iki Bolivijos ir šiaurinės Brazilijos.

## Gyvenimo būdas
Gyvena drėgnuose tropiniuose miškuose iki 1200 m virš jūros lygio.
Operacija

**Operacija:**
* Operacija (medicina) – gydomieji veiksmai chirurginiais įrankiais ir prietaisais;
* Operacija (finansai) – prekybos ar finansų veiksmai;
* Operacija (karyba) – karo veiksmai vienam uždaviniui atlikti;
* Operacija (matematika) – matematinis ar loginis veiksmas;
* Operacija (kompiuterio) – programos ar įrenginio vykdomas veiksmas ar komanda.
Surinaminė amazonė

**Surinaminė amazonė** (*Amazona ochracephala*) – papūginių (*Psittacidae*) šeimos paukštis.

## Išvaizda
Kūnas iki 37 ilgio. Plunksnų spalva žalia, viršutinėje liemens dalyje su su tamsiu atspalviu. Kakta geltonos spalvos. Mentė raudona. Nugaros ir kaklo plunksnos su tamsiu apvadu. Uodegos plunksnos žalios, prie pamato jos raudonos. Snapas juodai pilkas. Antsnapio pamate yra raudona dėmė. Aplink akis yra pilka sritis, akių rainelė oranžiška. Natūraliai gamtoje aptinkama įvairių atspalvių.

## Paplitimas
Paplitusi šiaurės Brazilijoje ir Gvianoje.

## Gyvenimo būdas
Patelė deda 2-4 kiaušinius. Po keturių savaičių išsirita jaunikliai. Dar po dviejų mėnesių jie palika lizdą.
Puertorikinė amazonė

**Puertorikinė amazonė** (*Amazona vittata*) – papūginių (*Psittacidae*) šeimos paukštis.

## Išvaizda
Kūnas 25-30 cm ilgio; svoris 250-300 g. Pagrindinė spalva žalia su juodu apvadu plunksnų pakraščiuose. Krūtinė ir pilvas citrinų spalvos. Virš snapo yra siaura raudona juosta. Plasnojamosios plunksnos mėlynos. Uodegos šoninės plunksnos prie pagrindo raudonos. Snapas kaulų spalvos. Rainelė ruda. Aplink akis esantis žiedas platus, baltas.

## Paplitimas
Paplitusi Puerto Rike. Gyvena drėgnuose tropiniuose miškuose, palmių giraitėse.

## Gyvenimo būdas
Veisimosi periodas tęsiasi nuo vasario iki birželio mėn. Lizdą įsiruošia stambių medžių uoksuose. Dėtyje 2-3 kiaušiniai.

Labai reta rūšis, kuri yra ties išnykimo riba. Populiacija negausi – tik 26 individai laukinėje gamtoje ir 56 individai auginami nelaisvėje. Išnykimo priežastys – miškų kirtimas ir jų perimviečių naikinimas. Išlikę gamtoje paukščiai nuolat stebimi ir saugomi.
Halmahera

**Halmahera** (indonez. *Halmahera*, dar vad. *Jilolo or Gilolo*) – didžiausia Molukų salyno sala, priklausanti Indonezijai (Šiaurės Molukų provincija), esanti į rytus nuo Halmaheros jūros.

## Istorija
Ilgą laiką sala priklausė nuo į vakarus Ternato ir Tidoro salose įsikūrusių karalysčių valdymo. Vėliau sala, kaip ir kitos teritorijos, buvo valdoma Nyderlandų karalystės. Antrojo pasaulinio karo metu sala buvo okupuota Japonijos.

1999–2000 m. religinio konflikto tarp musulmonų ir krikščionių metu žuvo keli tūkstančiai žmonių.

## Geografija
Sala kalnuota, aukščiausia vieta – veikiantis Hamkunoro ugnikalnis (1635 m.). Klimatas – tropinis, vidutinė metinė temperatūra 25-28&nbsp;°C.

Sala yra 17780 km² dydžio, joje gyvena 162 728 žmonių (1995 m. duomenys), kurių 50 % išpažįsta islamą, likusi dalis – krikščionys.

## Ekonomika
Vyrauja tropiniams kraštams būdinga žemdirbystė, daug kokoso plantacijų.
Saloje kasamas auksas, nikelis, kobaltas.
Ledo kernas

**Ledo kernas** – iš ledyno imamas cilindro formos mėginys.
Formuojantis ledynui, jame susidaro oro ertmės, pagal kurių sudėtį, ypač vandenilio bei deguonies izotopų buvimą, vėliau galima spręsti apie klimatą laikotarpio, kurio metu tos ertmės susiformavo.

Kadangi vandens molekulės, sudarytos iš sunkesnių izotopų, turi žemesnį garų slėgį, temperatūrai nukritus jos kondensuojasi greičiau nei vandens molekulės su įprastais vandenilio ir deguonies izotopais. Pagal sunkesnių izotopų santykinę koncentraciją ledo oro ertmėse galima nustatyti, kokia buvo temperatūra konkrečių molekulių kondensavimosi metu, dėl to ledo šerdys naudojamos praeities pasaulinės vidutinės temperatūros nustatymui.

Oro ertmėse lede taip pat gali būti matuojamos ir kitų atmosferos dujų koncentracijos, įskaitant šiltnamio dujas anglies dioksidą, metaną, azoto suboksidą. Oro tarpuose taip pat galima rasti ir aerozolių, atsirandančių atmosferoje dideliais kiekiais per ugnikalnių išsiveržimus.

Paprastai ledo kernas imama iš ledo dangos, dažniausiai iš poliarinių Antarktidos, Grenlandijos ledo skydų, kitose vietose iš kalnų ledynų. Kadangi ledynai formuojasi palaipsniui ant apatinių sniego sluoksnių kaupiantis viršutiniams, vertikaliai ištrauktame pavyzdyje yra per daug metų susikaupusio ledo sluoksniai.

Ledo kernas duoda labai daug klimato informacijos. Medžiagos, buvusios sniege formuojantis ledui – vėjo perneštos dulkės, pelenai, atmosferos dujų burbulai, radioaktyvios medžiagos, jame ir lieka. Galima išskirti labai didelius globalius procesus ir reiškinius, intensyvius vulkanų išsiveržimus. Išsiveržus dideliam ugnikalniui, vulkaniniai pelenai pasklinda po visą pasaulį ir nusėda plonu sluoksniu. Ledo kerne šį sluoksnį galima atsekti ir palyginti su kitame ledyne išgautu kernu. Taip sugretinami vienalaikiai reiškiniai.

Šis metodas yra pranašesnis už dendrochronologiją ar nuosėdų sluoksnių tyrimus tuo, kad pateikia daugiau informacijos, leidžiančios įvertinti temperatūrą, vandenynų tūrį, kritulius, apatinės atmosferos sudėtį ir chemines reakcijas, ugnikalnių išsiveržimus, saulės aktyvumo kaitą, jūros paviršiaus produktyvumą, dykumų mastus ir miškų gaisrus.

Duomenų laikotarpis priklauso nuo ledo kerno dydžio (gilumo) ir gali būti nuo kelerių metų iki 800 000 metų. Konkretaus laikotarpio tikslumas (kokį trumpiausią laiko tarpą atitinka informacija) priklauso nuo metinių sniego kritulių kiekio, ir mažėja link senesnių laikotarpių (giliau lede), nes ledas apatiniuose sluoksniuose suslegiamas ant viršaus gulančių sluoksnių. Viršutiniai ledo kerno sluoksniai sutampa su vieneriais metais, o kartais sezonais; giliau lede sluoksnių metų tikslumu negalima atskirti.
Panieka

**Panieka** – intensyvus nepagarbos, nemėgimo jausmas, neigiamas požiūris į kitą asmenį, panašus į neapykantą, tačiau su papildomu pranašumo suvokimu – kitą asmenį niekinantis žmogus į niekinamąjį „žiūri iš aukšto“. Niekinančio požiūriu, paniekos objektas yra ko nors nevertas bei/ar nenusipelnantis niekinančiojo dėmesio. Paniekos jausmas gali būti susijęs su pasišlykštėjimu arba apmaudu.

Nors dažniausiai psichologijoje panieka priskiriama prie pagrindinių emocijų, kai kurie laiko ją pasibjaurėjimo atmaina. Abi šios emocijos išreiškia tam tikros socialinės hierarchijos išlaikymą. Kelios studijos parodė, kad pasibjaurėjimo ir paniekos jautimo metu ne tik skiriasi veido išraiškos, bet ir aktyvuojami skirtingi smegenų regionai .

Kasdieniame gyvenime laikomasi nuomonės, kad kuo daugiau pažįstamas kitas žmogus, tuo didesnė panieka jam jaučiama. Kelių studijų metu buvo bandoma paaiškinti šį paradoksą, ir rezultatai parodė, kad kuo mažiau apie žmogų žinoma, tuo labiau tikimasi daugiau panašumų su juo, kas įtakotų didesnį to žmogaus pamėgimą. Tačiau dažnai bendravimo eigoje, naujai apie kitą žmogų įgytos žinios, priešingai, įrodo skirtumus, kas skatina to asmens nemėgimą .

## Šaltiniai
Dennis Johnson

**Dennis Wayne Johnson** (g. 1954 rugsėjo 18, Compton, Kalifornija; m. 2007 vasario 22 Ostinas, Teksasas) – JAV krepšininkas, žaidęs NBA tarp 1976 ir 1990 metų. 2003 m. dirbo Los Angeles Clippers vyr. treneriu.

Johnson profesionalaus krepšininko karjerą pradėjo Seattle SuperSonics, su kuriais jis 1979 m. laimėjo NBA žiedus po dramatiškos kovos prieš Washington Bullets. Finalinės serijos metu jis buvo išrinktas MVP. Labiau žinomas tapo jam iškeitus klubą į Boston Celtics (1983–1990), kur jis kartu su Larry Bird, Kevin McHale ir Robert Parish sugebėjo laimėti dar du čempionatus (1984 ir 1986). Net penkis kartus dalyvavo NBA Visų žvaigždžių rungtynėse (1979–82 ir 1985). Johnson buvo realus kandidatas į Krepšinio šlovės muziejų, nors 1999 metais jis ir nebuvo išrinktas. Sporto salėje ištiktas infarktas buvo jo staigios mirties priežastis.
Marc Gasol

**Markas Gasolis** (g. 1985 m. sausio 29 d.) – buvęs Ispanijos krepšininkas, ilgą laiką rungtyniavęs NBA ir Ispanijos rinktinėje.

M. Gasolis yra jaunesnysis Pau Gasolio, vieno geriausių Ispanijos krepšininkų, brolis. Pagal tautybę katalonas.

## Karjera

M. Gasolis karjerą pradėjo 2000 m. Barselonos dublerių komandoje, kurioje praleido vieną sezoną, po jo krepšininkas išvyko į JAV, kur tapo Lausanne vidurinės mokyklos komandos nariu. JAV M. Gasolis praleido 2 metus ir grįžo į Barselonos dublerių ekipą, tačiau sezono viduryje buvo pakviestas į pagrindinę komandos sudėtį.

Barselonoje M. Gasolis žaidė iki 2005–2006 m. sezono pabaigos, aikštėje ispanas pasirodydavo tik trumpam, tad nusprendė pereiti į kitą Katalonijos klubą – „Akasvayu“. 2008 m. liepos 9 d. M. Gasolis pasirašė sutartį su Memphis „Grizzlies“ komanda. 2019 m. vasario 8 d. buvo išmainytas į Toronto „Raptors“ klubą už Joną Valančiūną, C.J. Miles, Delon Wright.

2020 m. lapkričio pabaigoje pasirašė dvejų metų sutartį su Los Andželo „Lakers“ klubu.

2021 m. lapkričio pabaigoje sugrįžo į Ispaniją ir pasirašė vienerių metų sutartį su Cheronos „Girona Basquet“ klubą, kurį jis įkūrė 2014 m.

2006 m. su Ispanijos nacionaline rinktine tapo Pasaulio čempionu.

2021 m. rugpjūčio 3 d., kartu su Pau Gasol, paskelbė baigiantis karjerą nacionalinėje rinktinėje.

## Pasiekimai

* 2001 m. Europos jaunių čempionato bronzos medalio laimėtojas
* 2004 m. Ispanijos čempionas
* 2006 m. Pasaulio čempionas
* 2007 m. FIBA Europos taurės laimėtojas
* 2009 ir 2011 m. Europos čempionas
* 2013 m. geriausiai besiginantis NBA žaidėjas
* 2019 m. NBA čempionas su Toronto Raptors
## Išnašos

## Nuorodos

* Basketnews.lt puslapis apie žaidėją
Cėsių apskritis

**Cėsių apskritis** () – tarpukaryje buvęs administracinis vienetas Latvijos Vidžemėje. Iki 1925 m. Cėsių apskritis buvo didesnė (5637,5 km²), bet, perdalijus apskritis, dalis žemių atiteko suformuotai Maduonos apskritis. Po 1925 m. Cėsių apskritis liko 3239,8 km² dydžio. Ji ribojosi su Rygos, Maduonos, Valmieros ir Valkos apskritimis. Cėsių apskrityje buvo 40 valsčių ir 1 miestas. Stambesnės gyvenvietės: Cėsiai, Ėrgliai, Vecpiebalga, Priekuliai ir Rauna.
Ford Falcon (Šiaurės Amerikos)

**Ford Falcon** buvo kompaktinės klasės automobilis, kurį Ford gamino  Šiaurės Amerikos rinkai tarp 1960 ir 1970 metų. Automobilis buvo gaminamas JAV, Kanadoje, Australijoje, Argentinoje, Meksikoje ir Čilėje. Falcon buvo geriau parduodamas nei konkurentų General Motors ir Chrysler Corporation kompaktiniai automobiliai. Automobilis buvo sūlomas kaip 2 ir 4-durų sedanas, 2 ir 4-durų universalas, 2-durų hardtopas, kabrioletas ir sedanai buvo perdaromi į  Ford Ranchero pikapus. Kelerius metus Falcon vardas buvo naudojamas keleiviniai Ford Econoline mikroautobuso versijai.
Čačapojasas

**Čačapojasas** (, ) – miestas Peru šiaurėje, Anduose, 2335 m aukštyje, netoli Utkubambos upės. Amazonės regiono ir Čačapojaso provincijos centras.

Čačapojasas – žemės ūkio rajono centras. Apylinkėse auginamos cukranendrės, juka, kava. Vystoma gyvulininkystė. Turistinis centras. Yra išlikę XVII-XVIII a. kolonijinės architektūros paminklų.

## Istorija
Senovėje Čačapojaso apylinkėse gyvavo indėnų kultūra, XV a. užkariauta inkų. Dabartinis Čačapojaso miestas įkurtas 1538 m. ispanų konkistadoro Alonso de Alvarado. Iš to laikotarpio tebėra išlikusi Ginklų aikštė ir keletas skersgatvių. Miestas buvo planuojamas kaip rytinės Peru sostinė.

## Šaltiniai

## Nuorodos
* Oficiali svetainė
Kondoro Kordiljera

**Kondoro Kordiljera** () – Andų kalnagūbris, besidriekiantis Peru ir Ekvadoro teritorijomis (sudaro šių valstybių sieną). Ilgis apie 150 km. Aukštis iki 2900 m. Net kelis kartus (1941, 1981 ir 1995 m.) Kondoro Kordiljeros zonoje vyko ginkluoti konfliktai tarp Peru ir Ekvadoro dėl sienų.

Kasama vario rūda.

## Šaltiniai
Juodoji palminė kakadu

**Juodoji palminė kakadu** (*Probosciger aterrimus*) – kakadu (*Cacatuidae*) šeimos papūga.

## Išvaizda
Tai gana stambi papūga. Kūnas 54-80 cm, uodega – apie 25 cm ilgio; svoris – apie 1000 g. Plunksnų danga juoda, su vos pastebimu žaliu atspalviu. Snapas labai stambus, galingas, juodas, panašus į arų snapą. Kuodas didelis, iš siaurų ilgų  ir atgal užlenktų plunksnų. Skruostai be plunksnų ir yra šviesiai raudonos, o papūgai susijaudinus – ryškiai raudonos spalvos. Aplink akis esanti plika sritis juoda. Rainelė tamsiai ruda. Kojos pilkos. Patelės mažesnės už patinus, jų snapas taip pat mažesnis. 

## Paplitimas
Gyvena Australijos šiaurėje, Keip Jorko pusiasalyje, Naujojoje Gvinėjoje ir artimesnėse salose.

## Gyvenimo būdas
Apsigyvena tropiniuose miškuose, kur auga aukšti medžiai ir savanose su pavieniais medžais. Gyvena pavieniui arba nedidelėmis grupelėmis. Minta eukaliptų, akacijų, figmedžių sėklomis, vabzdžių lervomis, kurias lengvai savo stipriu snapu ištraukia iš po žievės ir šakų. Ieškodamos maisto gana vikriai laipioja didelių ir aukštų medžių šakomis. Balsas gana nemalonus, šaižus, o išbaidytos gana garsiai rėkia.

Lizdą įsiruošia senų medžių uoksuose. Dėtyje paprastai būna vienas kiaušinis. Peri apie 30 dienų. Po 10-12 dienų jaunikliai lizdą palieka ir dar apie 4-5 mėnesius jais rūpinasi tėvai.

## Laikymas
Nelaisvėje dažnai laikomos zoologijos soduose. Laikyti namų salygomis gana sunku.

## Sistematika
Išskiriami 4 porūšiai:
* **Didžioji palminė kakadu** *Probosciger aterrimus goliath*
* *Probosciger aterrimus stenolophus*
* *Probosciger aterrimus aterrimus*
* *Probosciger aterrimus macgillivrayi*

## Šaltiniai
Maranjonas

**Maranjonas** (, ) – upė Peru; kairioji Amazonės ištaka. Prasideda 160 km į šiaurės rytus nuo Limos, Andų kalnuose, Japuros ledyne, Patakočios ežere, 5800 m aukštyje. Teka pradžioje į šiaurės vakarus. Kerta Andų grandines giliais tarpekliais. Aukštupyje daug krioklių ir slenksčių. Amazonės regione pasuka į vakarus, teka Maranjono slėniu kol išsiveržia į Amazonės žemumą. Netoli Nautos (Loreto regionas) susilieja su Ukajaliu ir sudaro Amazonę.

Didžiausi intakai: Utkubamba, Krisnechas, Čamajas, Senepa, Santjagas, Morona, Pastasa, Ualjaga, Tigrė.

Dėl slenksčių laivuojama tik žemupyje (~1000&nbsp;km). Upės žemupio baseine gyvena indėnų urarinų, chibarų ir kt. gentys.

## Šaltiniai
Aizputės apskritis

**Aizputės apskritis** () – tarpukaryje buvęs administracinis vienetas Latvijos Kuržemėje. Plotas 1905,1 km². Iki 1925 m. ji buvo didesnė (2513,3 km²), bet, kai kelis šios apskrities valsčius prijungė prie Liepojos apskrities, apskrityje teliko 1 miestas ir 21 valsčius. Ji ribojosi su Ventspilio apskritimi, Liepojos apskritimi ir Kuldygos apskritimi, turėjo 40 km ilgio jūros pakrantę. Stambesnės gyvenvietės: Aizputė, Pavilosta, Alsunga ir Kalvenė.

## Nuorodos
* Aizputės apskritis Rusijos imperijoje